Jürgen Ligi

Rahandusminister

Rahandusministeerium Teie: 28.02.2025 nr 1.1-10.1/1071-1

info@rahandusministeerium.ee Meie: 6.03.2025 nr 3-1/3-1

**Arvamuse avaldamine krediiditeabe**

**jagamise seaduse eelnõu kohta**

Lugupeetav rahandusminister Jürgen Ligi

Esitasite Kohtutäiturite ja Pankrotihaldurite Kojale (edaspidi Koda) arvamuse avaldamiseks krediiditeabe jagamise seaduse eelnõu teistkordseks arvamuse esitamiseks.

Täname, et olete Koja varasemate ettepanekutega suures osas arvestanud. Palume Teil täiendada eelnõu § 10 lg 1 p 6 loetelu kohtutäituriga lisaks pärandi inventuuri tegemisele ka täitemenetluse seadustikus sätestatud ülesannete täitmiseks. Täitemenetluse seadustiku (edaspidi TMS) § 26 lg 4 alusel on kohtutäituril õigus täitmisele esitatud täitedokumendi alusel nõuda riigi andmekogu vastutavalt töötlejalt andmeid võlgnikule kuuluva vara ning sellel lasuvate kohustuste kohta. Kohtutäituril on eelnõu § 7 lõikes 1 loetletud andmeid oma ülesannete täitmiseks vajalik töödelda näiteks võlgniku vara arestimisel või enampakkumisele panemisel selle hinna määramiseks (hüpoteegi jäägi teada saamiseks). Lisaks eelnevale on kohtutäituril TMS § 1181 alusel õigus pöörata lapse perioodilise elatisnõude sundtäitmisel sissenõude kolmandale isikule täidetud rahalisele kohustusele. Krediidiregistri andmete abil saaks kohtutäitur teada, kelle ees on elatise võlgnikul täitmisel finantskohustusi ja milline on täitmise kord. Peame õigeks, et ka kohtutäituril oleks sarnaselt pankrotihaldurile ja usaldusisikule tasuta juurdepääs krediiditeaberegistri andmetele kuna kohtutäitur vajab neid andmeid ametiülesannete täitmisel ning ei ole põhjendatud, et antud teabe saamise eest tuleb tasuda teenustasu.

Lugupidamisega

/allkirjastatud digitaalselt/

Katrin Vellet

Koja esimees

Jaan Lõõnik, jaan.loonik@kpkoda.ee, 6464619